Diari Oficial de la Generalitat Valenciana


Sumari del DOGV 7351, del 02-09-2014 (2014/7961)

RESOLUCIÓ de 18 d'agost de 2014, de la Direcció General d'Innovació, Ordenació i Política Lingüística, per la qual es determinen els centres docents reconeguts com a centres de pràctiques, i els tutors i coordinadors amb alumnat assignat, corresponents al curs 2013-2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7351

Data del DOGV
:   02-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/7961


Data del document
:   18-08-2014

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 d'agost de 2014, de la Direcció General d'Innovació, Ordenació i Política Lingüística, per la qual es determinen els centres docents reconeguts com a centres de pràctiques, i els tutors i coordinadors amb alumnat assignat, corresponents al curs 2013-2014. [2014/7961]  
L'Orde de 30 de setembre de 2009, de la Conselleria d'Educació, ha regulat la convocatòria i el procediment per a la selecció de centres de pràctiques i ha establit les orientacions per al desenrotllament del pràcticum dels títols oficials de màster que habiliten per a l'exercici de les professions de professor d'educació secundària obligatòria i batxillerat, formació professional i ensenyances d'idiomes.  
L'orde esmentada anteriorment establix en l'article 8.8 que a proposta de la Comissió de Selecció de Centres de Pràctiques, la direcció general competent en matèria d'ordenació i centres docents dictarà una resolució determinant els centres docents reconeguts com a centres de pràctiques i el professorat reconegut com a tutor o tutora de pràctiques i com a coordinador o coordinadora de pràctiques.  
Una vegada publicats els llistats dels centres seleccionats i desestimats en el mes de setembre de 2013, i després d'estimar o desestimar les al·legacions dels directors o directores dels centres públics i titulars dels centres privats i concertats, es publica la següent relació de centres reconeguts com a centres de pràctiques per al curs 2013-2014.  
  
Així mateix, una vegada revisades i corregides les al·legacions realitzades pels tutors i coordinadors en el termini establit, es publica la següent relació de tutors i coordinadors que han tingut alumnat assignat durant el curs 2013-2014.  
Per tot això, en virtut de les atribucions que em conferix el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Publicar, en l'annex I de la present resolució, els centres reconeguts com a centres de pràctiques en el curs 2013-2014.  
  
Segon  
Publicar, en l'annex II de la present resolució, els centres no reconeguts, junt amb les causes de la desestimació de la seua sol·licitud.  
  
Tercer  
Publicar, en l'annex III de la present resolució, els tutors i coordinadors de pràctiques que han tingut alumnat assignat en el curs 2013-2014.  
  
De conformitat amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, contra el present acte, que no posa fi a la via administrativa, els titulars dels centres privats i les persones interessades podran interposar un recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació.  
  
València, 18 d'agost de 2014.- La directora general d'Innovació, Ordenació i Política Lingüística: Beatriz Gascó Enríquez.